Diari Oficial de la Generalitat Valenciana


Sumari del DOGV 6175, del 30-12-2009 (2009/14742)

ORDE de 23 de desembre de 2009, de la Conselleria d'Infraestructures i Transport, per la qual es modifiquen les tarifes dels servicis de transport públic de viatgers en automòbils de turisme a l'Àrea de Prestació Conjunta d'Alacant.
----------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2009/12/23/(3)/dof/vci/html**

### Dades del document

Número de DOGV
:   6175

Data del DOGV
:   30-12-2009

Secció del DOGV
:   I. DISPOSICIONS GENERALS

Número del document
:   2009/14115


Data del document
:   23-12-2009

Organisme emissor
:   Conselleria d'Infraestructures i Transport

Tipus de document
:   Ordre

Anàlisi jurídica

 Descriptors 

:   * Alacant
    * legislació
    * llista de preus
    * transport de viatgers
    * transport públic
    * preu del transport

ORDE de 23 de desembre de 2009, de la Conselleria d'Infraestructures i Transport, per la qual es modifiquen les tarifes dels servicis de transport públic de viatgers en automòbils de turisme a l'Àrea de Prestació Conjunta d'Alacant. [2009/14539]  
Per Orde de 12 juliol de 1994, de la Conselleria d'Obres Públiques, Urbanisme i Transports, es va crear l'Àrea de Prestació Conjunta d'Alacant per als servicis de transport públic de viatgers en automòbils de turisme en el seu àmbit, i estos servicis estan subjectes a tarifes l'aprovació i la revisió de les quals corresponen a la Conselleria d'Infraestructures i Transport.  
Per mitjà de les oportunes ordes anuals de la Conselleria esmentada s'han anat actualitzant i modificant estes tarifes. Per Orde de 22 de desembre de 2008, de la Conselleria d'Infraestructures i Transport, va tindre lloc l'última modificació i es van establir les tarifes actualment vigents a l'Àrea de Prestació Conjunta d'Alacant.  
Procedix ara plantejar les tarifes que s'han d'aplicar durant 2010 amb l'objecte de poder mantindre la viabilitat econòmica i, per tant, els nivells de servici apropiats, considerant per a això les tarifes vigents des de 23 de desembre de 2008, i mantenint per al pròxim exercici l'estructura tarifària en vigor. A més, s'introduïx per primera vegada la qualitat com a criteri orientador en les revisions de les tarifes.  
Durant l'elaboració d'esta orde s'ha sotmés la proposta tarifària al tràmit d'audiència, havent sigut oïts els ajuntaments pertanyents a l'Àrea de Prestació Conjunta d'Alacant, així com les associacions de consumidors i usuaris, i les associacions i centrals del sector.  
Per tot això, amb un informe previ favorable de la Comissió de Preus de la Generalitat, d'acord amb el que disposa l'Orde de 12 de juliol de 1994, de la Conselleria d'Obres Públiques, Urbanisme i Transports, per la qual es crea l'Àrea de Prestació Conjunta d'Alacant per als servicis de transport públic de viatgers en automòbils de turisme, i el que establix l'article 28 e) de la Llei 5/1983, de 30 de desembre, del Consell, modificada per la Llei 12/2007, de 20 de març, i l'article 8 del Decret 117/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.  
ORDENE  
Article 1. Noves tarifes  
Els servicis de transport públic de viatgers en automòbils de turisme de l'Àrea de Prestació Conjunta d'Alacant es regiran per les tarifes següents, en les quals s'inclou l'impost sobre el valor afegit:  
Proposta (euros)  
Baixada de bandera 1,65  
Tarifa 1  
- preu per km recorregut 0,96  
- preu per hora d'espera 18,13  
- mínim de percepció 3,60  
Tarifa 2  
- preu per km recorregut 1,11  
- preu per hora d'espera 21,32  
- mínim de percepció 4,80  
Mínim de percepció especial 5,60  
Els servicis interurbans es realitzaran amb subjecció a les tarifes vigents d'aplicació a la Comunitat Valenciana.  
Article 2. Condicions d'aplicació de les tarifes  
1. Les tarifes assenyalades en l'article primer s'aplicaran de la manera següent:  
En dia laborable i horari diürn, s'aplicarà la tarifa 1.  
En dia laborable i horari nocturn, s'aplicarà la tarifa 2.  
En dissabtes i festius, tant en horari diürn com nocturn, s'aplicarà la tarifa 2.  
Es considera horari diürn el comprés entre les 06.00 hores i les 22.00 hores del mateix dia, i es considera nocturn el comprés entre les 22.00 h i les 06.00 hores de l'endemà.  
Tindran la consideració de festius a l'Àrea de Prestació Conjunta d'Alacant els dies 22, 23 i 24 de juny i 24 i 31 de desembre, així com els que hagen sigut declarats com a tals per a la ciutat d'Alacant durant la vigència d'esta orde.  
El mínim de percepció especial s'aplicarà entre les 22.00 hores i les 06.00 hores del matí de l'endemà en els dies 21, 22 i 23 de juny, 24 i 31 de desembre, i 5 de gener.  
2. Tots els vehicles de l'Àrea de Prestació Conjunta d'Alacant mostraran, de forma visible per a l'usuari, les tarifes en vigor i les seues condicions d'aplicació.  
3. La tarifes assenyalades en la present orde s'aplicaran segons les condicions establides en l'Orde de 21 de juliol de 1994, de la Conselleria d'Obres Públiques, Urbanisme i Transports, llevat que hagen sigut modificades per una normativa posterior i pel que fa a l'estructura tarifària determinada per l'Orde de 23 d'octubre de 2000.  
4. Les presents tarifes únicament podran percebre's si han sigut prèviament programades en el taxímetre. No es pot cobrar en cap cas cap complement addicional a l'import que marque el taxímetre excepte, si és el cas, la quantia establida com a mínim de percepció.  
5. La quantitat establida com a mínim de percepció es podrà cobrar quan acabat el servici, este mínim siga superior a la quantia determinada en el taxímetre, en substitució d'esta última, i mai de forma addicional.  
Article 3. Import de canvi obligatori  
Els conductors dels vehicles facilitaran als clients canvi de fins a 20 euros.  
Si el canvi que ha de tornar fóra superior a 20 euros, el conductor tindrà dret a continuar amb el taxímetre en marxa fins que se li proporcione l'import del servici o bitllet de 20 euros.  
Article 4. Salt del taxímetre  
El valor monetari de cada salt de taxímetre serà de cinc cèntims d'euro (0'05 euros).  
Article 5. Pla de qualitat i noves tarifes  
Les noves revisions de les tarifes dels servicis objecte de l'orde es realitzaran tenint en compte, a més de l'evolució general de les variables econòmiques que afecten el servici, la consecució dels objectius del pla de qualitat del taxi, que ha d'implantar el sector.  
DISPOSICIONS FINALS  
Primera. Habilitació per a l'aplicació i la interpretació  
Es faculta la Direcció General que tinga les competències en matèria de transport terrestre per a l'aplicació i la interpretació de la present orde.  
Segona. Entrada en vigor  
La present orde entrarà en vigor l'endemà de la seua publicació en el Diari Oficial de la Comunitat Valenciana.  
DISPOSICIÓ DEROGATÒRIA  
Queda derogada l'Orde de 22 de desembre de 2008, de la Conselleria d'Infraestructures i Transport, per la qual es modifiquen les tarifes dels servicis de transport públic de viatgers en automòbils de turisme de l'Àrea de Prestació Conjunta d'Alacant, així com totes les disposicions que del mateix rang o d'un rang inferior s'oposen al que establix esta orde.  
València, 23 de desembre de 2009  
El conseller d'Infraestructures i Transport,  
MARIO FLORES LANUZA


Còpia Permalink ELI